cyanic-selkie/wikianc huggingface dataset:
লাইট স্ট্র এস
আকার
লাইট স্ট্র এস এর প্রসারিত অবস্থায় ডানার আকার ৪৪-৫০ মিলিমিটার দৈর্ঘ্যের হয়।
উপপ্রজাতি
ভারতে প্রাপ্ত লাইট স্ট্র এস এর উপপ্রজাতি হল-
বিস্তার
ভারত (মধ্য ও পূর্ব হিমালয়, পশ্চিমবঙ্গ, সিকিম, অসম, উত্তর-পূর্ব ভারত) বাংলাদেশ, ভুটান এর বিভিন্ন অঞ্চলে এদের পাওয়া যায়।
বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
ডানার উপরিতল সবজে-হলুদ আঁশযুক্ত; আঁশগুলি পিছনের ডানায় ঘন ও লম্বা ।সামনের ডানায় ডিসকাল অংশে কোস্টার নিচ থেকে ডরসামের উপর পর্যন্ত কয়েকটি সাদা বা হলদেটে-সাদা ছোট ও মাঝারি অর্ধ-স্বচ্ছ ছোপ বর্তমান। পিছনের ডানার মধ্যভাগে বক্রাকারে কয়েকটি ডিসকাল ছোপ চোখে পড়ে। স্ত্রী প্রকারে সামনের ডানায় লম্বা ফ্যাকাশে সাদা দাগ (brand) দেখা যায় যা পুরুষ প্রকারে অনুপস্থিত।
ডানার নিম্নতল হালকা বাদামি। ডানার উপরিতলের ছোপগুলি স্বচ্ছতার কারণে নিম্নতলে অস্পষ্ট ও ফ্যাকাশেভাবে দৃশ্যমান। সামনের ডানায় ডরসামের মধ্যভাগ থেকে সেল পর্যন্ত ও ২ নং শিরা হালকা হলুদ। পুরুষ প্রকারে পিছনের ডানা সাদা আঁশে ঘনভাবে ছাওয়া। সিলিয়া পর্যায়ক্রমে ফ্যাকাশে বাদামি ও সাদা।
স্ত্রী প্রকার পুরুষ অপেক্ষা বড়; সামনের ডানার ছোপগুলি পুরুষ অপেক্ষা বৃহত্তর, অধিক ফ্যাকাশে ও অধিক কৌণিক ।স্ত্রী প্রকারের দর্শন লাভ অতি দুর্লভ।
শুঙ্গ কালো, সাদা ডোরাযুক্ত এবং শীর্ষভাগ তীক্ষ্ণ ও কমলা। মাথা,বক্ষদেশ (thorax) ও উদর উপরিতলে সাদাটে বাদামি ও নীলচে-সবুজ আঁশযুক্ত এবং নিম্নতলে খড়ের মতো বর্ণযুক্ত।
আচরণ
দুর্লভ দর্শন এই প্রজাতির উড়ান অন্যান্য স্কিপারদের ন্যায় দ্রুত। গাছের পাতা, পাথর ও মাটিতে বসে ডানাবন্ধ ও ডানা আধমেলা অবস্থায় এদের রোদ পোহাতে দেখা যায়। পুরুষ প্রকার মাটি ও পাথরের ভিজে ছোপে এবং পাখির বিষ্ঠাতে অবস্থান করে খ্যাদ্যরস আহরণ করে। এই প্রজাতি অন্যান্য প্রজাতিদের সাহচর্যে মাড-পাডলিং করে।পাহাড়ী জঙ্গলে পাদদেশ থেকে ৬৫০ মি, উচ্চতা পর্যন্ত ছোট নদী বা ঝর্ণার কিনারা এদের পছন্দের বাসস্থান। ফেব্রুয়ারি থেকে অক্টোবর পর্যন্ত এদের দর্শন মেলে।
গেরিলা (চলচ্চিত্র)
গেরিলা ২০১১ সালে মুক্তিপ্রাপ্ত একটি বাংলাদেশী চলচ্চিত্র। নাসির উদ্দীন ইউসুফ পরিচালিত এই চলচ্চিত্রটি মূলত বাংলাদেশের মুক্তিযুদ্ধের পটভূমিতে নির্মিত। সৈয়দ শামসুল হকের ‘নিষিদ্ধ লোবান' উপন্যাস অবলম্বনে নির্মাণ করা হয়েছে চলচ্চিত্রটি৷ যৌথভাবে চিত্রনাট্য রচনা করেছেন নাসির উদ্দীন ইউসুফ ও এবাদুর রহমান। গেরিলা ছবিটিতে অভিনয় করেছেন সহস্রাধিক শিল্পী। প্রধান চরিত্রে অভিনয় করেছেন জয়া আহসান, ফেরদৌস, এটিএম শামসুজ্জামান, রাইসুল ইসলাম আসাদ, পীযুষ বন্দ্যোপাধ্যায়, শতাব্দী ওয়াদুদ, শম্পা রেজা, গাজী রাকায়েত প্রমুখ।
কাহিনি সংক্ষেপ
বিলকিস (জয়া আহসান) এই গল্পের মূল চরিত্র। শিক্ষিত-সংস্কৃতিমনা-বলিষ্ঠ চিত্তের অধিকারী বিলকিসের স্বামী, প্রতিষ্ঠিত সাংবাদিক হাসান (ফেরদৌস), ১৯৭১ সালের ২৫শে মার্চ রাতে নিখোঁজ হন। আপন বোধ আর আর হাসানের সান্নিধ্যে বাঙ্গালীর স্বাধীনতা মন্ত্রে উজ্জীবিত বিলকিস অসুস্থ শ্বাশুড়ীর দেখাশোনা, নিজের ব্যাংকের চাকরি, নিখোঁজ হাসানের খোঁজ নেয়ার পাশাপাশি ঢাকার গেরিলা মুক্তিযোদ্ধাদের সাথে নিজেকে জড়িয়ে নেয়। তার মতোই আরো অনেক নারী চাকরি বা নিজ সামাজিক অবস্থানের ছত্রছায়ায় গেরিলা যুদ্ধের নানা সাংগঠনিক যোগাযোগ ও পরিবহনের মাধ্যম হিসেবে নিয়োজিত থেকে গেরিলা যুদ্ধকে সম্ভব করে তুলেছিলেন। এ সময় হাসানের দুধভাই তসলিম সর্দার(এটিএম শামসুজ্জামান) আর সে সময়ের কিংবদন্তি সুরকার আলতাফ মাহমুদ (আহমেদ রেজা রুবেল) অভিভাবকের মতো স্নেহে-পরামর্শে বিলকিসকে ছায়া দেন। পাকিস্তানি বর্বরতা, বাঙ্গালীর প্রতিরোধ আর স্বাধীনতার দাবী দেশে বিদেশে ছড়িয়ে দিতে সশস্ত্র যুদ্ধের পাশাপাশি বিলকিস সহযোদ্ধাদের সাথে একটি পত্রিকার কাজেও জড়িয়ে যায়, যার নাম "গেরিলা"।
সময়ের আবর্তে ১৯৭১ এর আগস্ট মাসের শেষ দিকে একটি বড় অপারেশনের পর ঘটনা পরিক্রমায় ঢাকা ছাড়তে হয় বিলকিসকে। তসলিম সর্দার নিহত হন, আলতাফ মাহমুদ মুক্তিযোদ্ধাদের অস্ত্র রাখার দায়ে পাকিস্তান সেনাবাহিনী কর্তৃক ধৃত হন। একাকী বিলকিস নিজগ্রাম রংপুরের জলেশ্বরী যাবার জন্য ট্রেনে পাড়ি জমায়। কিন্তু তারই ছোটভাই খোকনের দল ওদিকে একটি রেলব্রীজ উড়িয়ে দেওয়ায় তার ট্রেনযাত্রা ব্যাহত হয়। দৃঢ়চিত্ত বিলকিস হেঁটেই এগিয়ে চলে বাড়ীর পথে। খোকন বাহিনীর এক তরুন মুক্তিযোদ্ধা সিরাজ বিলকিসের যাত্রাসঙ্গী হয়। বাড়ির পথে নানা ঘটনার পাশাপাশি নিজের বাড়ি লুট হওয়া আর আপন মামার উপর মিলিটারী-রাজাকারদের নির্যাতন দেখে শিউরে উঠে সে। অতঃপর একমাত্র ভাই খোকনকে দেখবার তীব্র আকাঙ্ক্ষায় যুদ্ধের ডামাডোলে জীবনের সকল সূত্র হারানো এক নারী, বিলকিস। কিন্তু দুর্ভাগ্য, এরইমধ্যে জবাই করা হয়েছে খোকনকে। ভাইয়ের লাশ দাফন করতে গিয়ে বন্দি হয় পাকিস্তানি মিলিটারীর হাতে। তবে শেষ পর্যন্ত বীরের মতো আত্নাহুতি দেয় বিলকিস। নিজের সাথে উড়িয়ে দেয় একটি গোটা মিলিটারী ক্যাম্প।
নির্মাণ নেপথ্য
চলচ্চিত্রটির নির্মাণ প্রক্রিয়া শুরু হয় ২০১০ এর জানুয়ারি থেকে। রাষ্ট্রীয় অনুদান এক্ষেত্রে বিশেষ ভূমিকা রাখে। পরবর্তীতে আরিয়াল ক্রিয়েটিভ স্পেস এর সাথে যোগ দেয় ইমপ্রেস টেলিফিল্ম এবং এতে নির্মাণ আরও গতিশীল হয়। পরিচালক নাসির উদ্দীন ইউসুফ চিত্রনাট্য সংশোধনের মাধ্যমে চূড়ান্ত করেন এবাদুর রহমান কে সাথে নিয়ে। চরিত্র নির্বাচক ও প্রযোজক এশা ইউসুফ এর সহযোগীতায় তিনি ঠিক করেন অভিনেতা-অভিনেত্রী, তাদের সাথে চরিত্র-সময়, পটভূমি-অভিনয় প্রভৃতি নিয়ে কথা হতে থাকে। তারই নির্দেশনাক্রমে শিমুল ইউসুফের নেতৃত্বে কস্টিউম ডিপার্টমেন্ট ও অনিমেষ আইচ এর নেতৃত্বে আর্ট ডিপার্টমেন্ট প্রস্তুত হতে থাকে। পরিচালকের পরামর্শ অনুযায়ী যুদ্ধে সামরিক প্রশিক্ষন উপদেষ্টা লেঃ কর্নেল (অবঃ) কাজী সাজ্জাদ আলী জহির, বীরপ্রতিক চালিয়ে যান পাক মিলিটারীদের ট্রেনিং। অ্যাকশন-বিস্ফোরন দৃশ্যের পরিকল্পনা হয় আতিকুর রহমান চুন্নুর সাথে। অবশেষে শ্যুটিং সিডিউল, এফডিসির ক্যামেরা বুকিং, স্পার্ক লিমিটেডের সাথে কোডাক ফিল্ম স্টক সাপ্লাই, থাকা-খাওয়া, আসা-যাওয়া, মেকাপ, রেইন মেশিন, ক্রেন, ট্রলি এমন অনেক হিসাব নিকাষ শেষে দেশি বিদেশি কলা কুশলী আর কুশিলবদের নিয়ে প্রকৃত নির্মাণকাজ শুরু হয় মে মাসে। ২৭ মে থেকে শুরু করে- কখনো ঢাকার ইস্কাটন, গুলশান, ঢাকা বিশ্ববিদ্যালয়, কখনো তেজগাঁও শিল্প এলাকা, ঢাকা মেডিকেল কলেজ মর্গ, রাজারবাগ পুলিশ লাইন, আবার সোনারগাঁও এর পানাম নগরী, ধামরাই, রংপুরের এখানে ওখানে, দিনাজপুরের পার্বতীপুর ঘুরে আবার ধামরাই, পুবাইল, মানিকগঞ্জের বিভিন্ন জায়গায় প্রায় ৫ মাস ব্যাপী ১৮০ ক্যান ফিল্ম এক্সপোজ করে ২৬ অক্টোবর সকালে শুটিং শেষ হয়।
অবশ্য এরই মধ্যে শুরু হয়ে যায় সম্পাদনার কাজ, সামীরের দায়িত্বে, গাঁও প্রোডাকশনস স্টুডিও তে, সকল নেগেটিভ প্রসেস করা হয়েছে ভারতের চেন্নাইতে, প্রাসাদ ল্যাবে। কয়েক দফায় সেখান থেকে আসতে থাকে টেলিসিনে, এখানে হতে থাকে সম্পাদনা। ইতিমধ্যে মুম্বাইয়ের সাউন্ড ইঞ্জিনিয়ার বিনোদ সুব্রামনিয়ান'র সাথে পরামর্শক্রমে সাইদ হাসান টিপুর রেকর্ডিং স্টুডিও ড্রিম-ডেস্ক নানাবিধ কারিগরী সংযোজনের মাধ্যমে ডাবিং এর জন্য প্রস্তুত করা হয় এবং ডাবিং শুরু হয় ৯ নভেম্বর, ২০১০ থেকে। এরই মধ্যে কথাবার্তা পাঁকা হয় মুম্বাইয়ের পিক্সিয়ন'র সাথে ডিজিটাল ইন্টারমিডিয়েটের জন্য আর ইন্দ্রনীল রায়ের সাথে ভিজুয়াল স্পেশাল ইফেক্ট এর কাজ করার জন্য। পাশাপাশি শিমুল ইউসুফের আবহ সঙ্গীত করার কাজ এগিয়ে চলে। তারপর যথারীতি ডি আই, স্পেশাল সাউন্ড ইফেক্টও ভিজ্যুয়াল ইফেক্টস ইত্যাদি শেষ করে মুম্বাইয়ের অ্যাডল্যাব থেকে বের হয় সেলুলয়েড প্রিন্ট ও নির্মাণ হয় স্বপ্নের।
সংগীত
গেরিলা চলচ্চিত্রের সংগীত পরিচালনা করেছেন শিমুল ইউসুফ। ছবিতে মোট ৭টি গান ব্যবহার করা হয়েছে, এগুলোতে কণ্ঠ দিয়েছেন চন্দন চৌধুরী, সাওয়ান মাহমুদ, শিমুল ইউসুফ, সমীর কাওয়াল ও অনিন্দিতা বৃষ্টি।
গানের তালিকা
{| border="3" cellpadding="4" cellspacing="0" style="margin: 1em 1em 1em 0; background: #f9f9f9; border: 1px #aaa solid; border-collapse: collapse; font-size: 95%;" ! ক্রমিক !! শিরোনাম !! কণ্ঠশিল্পী
আন্তর্জাতিক সম্মাননা
নাসির উদ্দীন ইউসুফ পরিচালিত বাংলাদেশের স্বাধীনতা যুদ্ধ ভিত্তিক চলচ্চিত্র গেরিলা ১৭তম কলকাতা আন্তর্জাতিক চলচ্চিত্র উৎসব ২০১১-এ নেটপ্যাক পুরস্কার অর্জন করে । এদিন মোট ১২টি চলচ্চিত্রের সাথে প্রতিযোগিতা করে এই সম্মান অর্জন করে গেরিলা।
পিটার সুন্দ
পিটার সুন্দ কলমিসপ্পি (জন্ম ১৩ সেপ্টেম্বর ১৯৭৮), ওরফে ব্রকেপ, একজন সুইডিশ উদ্যোক্তা এবং রাজনীতিবিদ। সুন্দ নরওয়েয়িয়ান এবং ফিনিশ বংশউদ্ভুদ। তিনি দ্য পাইরেট বে, বিটটরেন্ট সার্চ ইঞ্জিন এর সহ প্রতিষ্ঠাতা এবং প্রাক্তন মুখপাত্র হিসেবে সর্বাধিক পরিচিত। তিনি সমতাকরনের পক্ষবাদী এবং তাঁর ব্লগে ইউরোপীয় ইউনিয়নএর ক্ষমতা কেন্দ্রিয়করন বিষয়ে উদ্বেগ প্রকাশ করেন। সুন্দ ফিনল্যান্ডে পাইরেট পার্টি তে যোগদান করেন এবং সেখানে নিজেকে সমাজতন্ত্রবাদী দাবি করেন। ২০১৭ এর এপ্রিল পর্যন্ত সুন্দ এনজাল্লা নামক একটি গোপনীয়তা ভিত্তিক ডোমেইন নাম নিবন্ধন প্রকল্পে কাজ করেছেন।
অ্যাডাম অ্যান্ড ইভ (কোম্পানি)
অ্যাডাম অ্যান্ড ইভ হ'ল একটি সমন্বিত সংস্থা যা যৌন খেলনা, ভাইব্রেটর, কনডম এবং অন্তর্বাস বিক্রি করে এবং সেইসাথে উন্নয়নশীল দেশগুলিতে জনসংখ্যা বৃদ্ধি, রোগ নিয়ন্ত্রণ এবং যৌনশিক্ষার মতো বিষয়গুলিকে সম্বোধন করা অলাভজনক সামাজিক বিপণন সংস্থাকে অর্থায়ন করে। সংস্থাটি মার্কিন যুক্তরাষ্ট্রের বৃহত্তম কনডম, যৌন খেলনা এবং ইরোটিকার বৃহত্তম ই-বাণিজ্যের সরবরাহকারী। প্রতিষ্ঠাতা ফিল হার্ভেকে '' আজ মার্কিন যৌন শিল্পের অন্যতম প্রভাবশালী ব্যক্তিত্ব" বলা হয়। এর মূল সংস্থা পিএইচই ইনক. উত্তর ক্যারোলিনার হিলসবার্গের বৃহত্তম চাকরিদাতা, যেখানে এর সদর দফতরটি অবস্থিত।
পিটার সুন্দ
ব্যক্তিগত জীবন
দ্য পাইরেট বে প্রতিষ্ঠার পূর্বে সুন্দ সিমেন্স কর্মরত ছিলেন। ২০০৩ সালে তিনি সুইডেনের পাইরাটবিরনের (পাইরেট ব্যুরো) সদস্য হন এবং এর কিছুমাস পর ফ্রেডরিক নেজ এবং গটফ্রিড স্বার্থলম কে সঙ্গে নিয়ে প্রতিষ্ঠা করেন দ্য পাইরেট বে। ২০০৯ এর শেষ অবধি তিনি পাইরেট বে'র মুখপাত্র ছিলেন (সাইটের মালিকানা রিজারভেল্লায় স্থানান্তরিত হওয়ার তিন বছর পরে)। আগস্ট ২০১১-এ সুন্দ এবং তাঁর সহকর্মী পাইরেট বে-সহ-প্রতিষ্ঠাতা ফ্রেডরিক নীজ ফাইল-শেয়ারিং সাইট বে ফাইলেস চালু করেন, যার লক্ষ্য বৈধ উপায়ে ফাইল আদান-প্রদান করা। সুন্দ নিরামিষভোজী এবং সুইডিশ, ফিনিশ, নরওয়েয়িয়ান, ইংরেজি এবং জার্মান ভাষায় কথা বলতে পারেন। তিনি ২০১৪ সালের নির্বাচনে ফিনল্যান্ডের পাইরেট পার্টির পক্ষে ইউরোপীয় সংসদে অংশগ্রহণ করেছিলেন। ইউরোপীয় ইউনিয়ন নির্বাচনের ঠিক কয়েকদিন পরে এবং পাইরেট বে সার্ভারগুলিতে অভিযান চালানোর ঠিক আট বছর পরে, ৩১ মে পুলিশ পাইরেট বে মামলার জন্য তাকে গ্রেফতার করে কারাবাসে পাঠায়। আট মাসের কারাদণ্ডের দ্বি-তৃতীয়াংশ কাটানোর পর পাঁচ মাস পরে তাকে মুক্তি দেওয়া হয়েছিল।
অ্যাডাম অ্যান্ড ইভ (কোম্পানি)
উৎপত্তি
১৯৭০ সালে টিম ব্ল্যাক ও ফিল হার্ভে অ্যাডাম অ্যান্ড ইভ প্রতিষ্ঠা করেছিলেন। এটি উত্তর ক্যারোলিনার চ্যাপেল হিলে, ছোট্ট পরিসরে শুরু হয়েছিল, কনডম এবং লুব্রিকেন্ট বিক্রির মধ্য দিয়ে। এটি শীঘ্রই অ-মেডিকেল চ্যানেলের মাধ্যমে গর্ভনিরোধক বিক্রির একটি ডাক তালিকা হয়ে উঠে।
পিটার সুন্দ
দ্য পাইরেট বে মামলা
৩১ শে জানুয়ারী ২০০৮-এ পাইরেট বে অপারেটর-সুন্দ, ফ্রেড্রিক নেজ, গটফ্রিড স্বার্থলম এবং কার্ল লুন্ডস্ট্রম (পাইরেট বেয়ের প্রাক্তন আইএসপি-র প্রধান নির্বাহী) - "কপিরাইট লঙ্ঘন করে অন্যদের সহায়তা করার" অভিযোগ আনা হয়। ১৬ই ফেব্রুয়ারি থেকে বিচারকার্য শুরু হয়। ১৭ এপ্রিল ২০০৯-এ, সুন্দ এবং তার সহ-বিবাদীরা স্টকহোম জেলা আদালতে "কপিরাইট সামগ্রী সরবরাহে সহায়তা করার" জন্য দোষী সাব্যস্ত হয়। আদালাত প্রত্যেক আসামীকে এক বছরের কারাদন্ডে দণ্ডিত করে এবং চার আসামীর মধ্যে ৩০ মিলিয়ন এসইকে (আনুমানিক € ২,৭৪০,৯০০ বা মার্কিন $ ৩,৬২০,০০০) ভাগ করে ক্ষতিপূরণ দেওয়ার আদেশ দেয়। রায় ঘোষণার পরে একটি সংবাদ সম্মেলন করা হয় যেখানে সুন্দের হস্তাক্ষরযুক্ত আইইউ-র বিবৃতিতে উল্লখ করা হয় যে তিনি সমস্ত ক্ষতিপূরণ বহন করবেন এবং তার ভাষ্য মতে, "আমি পারলে আমার নিজের সমস্ত জিনিস পুড়িয়ে ফেলতাম এবং তাদেরকে এমনকি ছাইও দিতাম না। আমি মিডিয়া ইন্ডাস্ট্রিকে এতটাই ঘৃণা করি"। আসামিপক্ষের আইনজীবীরা বিচারক টমাস নুরস্ট্রিমের পক্ষপাতিেত্বর দাবি তুলে জেলা আদালতে এবং একই সাথে সুভে কোর্টে পুনরায় বিচারের আবেদন করেন। জেলা আদালত আপিলের বিপক্ষে রায় দেয় যে সেখানে কোনও পক্ষপাত ছিল না। আপিল করার কারনে, কারাগারের সাজা কমিয়ে দেওয়া হয়েছিল, তবে ক্ষতিপুরনের পরিমাণ আরও বাড়িয়ে দেয়া হয়। পরবর্তীতে সুইডেনের সর্বোচ্চ আদালত আর কোনও আপিল শুনানি করতে অস্বীকৃতি জানায়। ইউরোপীয় মানবাধিকার আদালতও পরে একটি আবেদন নাকচ করে দেয়। ২০০৭ সালের প্রামাণ্যচিত্র স্টিল দিস ফিল্ম এবং ২০১৯ এর ডকুমেন্টারি টিপিবি এএফকেতে সুন্দির দেয়া সাক্ষাত্কারে কপিরাইট, ইন্টারনেট এবং সংস্কৃতি বিষয়গুলো সম্পর্কে আলোকপাত করেন।
ফ্ল্যাটর
ফ্ল্যাটর হ'ল একটি মাইক্রো পেমেন্ট সিস্টেম যা সুন্দ এবং লিনাস ওলসন শুরু করেছিলেন,যা ওয়েবসাইটগুলির দর্শকদের "ফ্ল্যাটার করুন" বোতামটি ক্লিকের মাধ্যমে ডেভেলপারদের ছোট অনুদান প্রদানে সক্ষম ছিল। ২০১০ সালের ফেব্রুয়ারিতে প্রকল্পটি ঘোষণার সময় সুন্দ ব্যাখ্যা করেন যে, "আপনি প্রতি মাসে যে অর্থ প্রদান করেন তা আপনি এক মাসে ক্লিক করা বোতামগুলির মধ্যে সমানভাবে ছড়িয়ে দেওয়া হবে। আমরা মানুষকে অর্থের পাশাপাশি কন্টেন্ট ভাগ করতে উত্সাহিত করতে চাই"। ফ্ল্যাটার নিজেই ১০% প্রশাসনিক ফি নিয়ে থাকে। মার্কিন ডিপ্লোম্যাটিক ক্যাবল উইকিলিক্সের ঘটনার পর, ভিসা, মাস্টারকার্ড, পেপাল এবং মানিবুকার্স সহ অন্যান্য সংস্থাগুলির অনুদান এবং অর্থের স্থানান্তর নিষিদ্ধ করে দেয়। ফ্ল্যাটার তখনও উইকিলিক্সকে অনুদান দিয়ে চলছিল। এ ব্যাপারে সুন্দ মন্তব্য করেন, "আমরা [ফ্ল্যাটর] তাদের কাজটি অত্যন্ত সঠিক এবং প্রয়োজনীয় বলে মনে করি এবং আমরা যতটুকু সম্ভব তাদেরকে সাহায্য করে যাব। ৫ এপ্রিল ২০১৭, অ্যাডব্লক প্লাস প্রকাশক আইও জিএমবিএইচ ঘোষণা করেছে যে তারা অঘোষিত পরিমাণ অর্থের বিনিময়ে ফ্ল্যাটার কিনে নিয়েছেন।
হেমলিস
৯ জুলাই ২০১৩-তে, পিটার সুন্দ, লিফ হাগবার্গ এবং লিনাস ওলসন একসাথে হেমলিসের জন্য তহবিল সংগ্রহের প্রচারণা শুরু করেন। তাদের উদ্দেশ্য ছিল এমন একটি বৃহৎ নিরাপদ, গোপনীয় এবং  চমৎকার তথ্য বাজার যোগাযোগ মাধ্যম তৈরি করা। ২২ এপ্রিল ২০১৫ হেমলিস টিম ঘোষণা করে যে তারা হেমলিস ম্যাসেজিং প্ল্যাটফর্মটির উন্নয়ন বন্ধ করে দিচ্ছে।
ইকবাল করিম ভূঁইয়া
জেনারেল (অবঃ) ইকবাল করিম ভূঁইয়া (জন্ম: ২ জুন ১৯৫৭) হলেন বাংলাদেশের সাবেক সেনাপ্রধান। তিনি ২০১২ সালের ২৫ জুন দায়িত্ব গ্রহণ করেন এবং ২০১৫ সালের ২৫ জুন অবসর গ্রহণ করেন।। ষোলতম সেনাপ্রধান হিসেবে তিনি জেনারেল আবদুল মুবীনের স্থলাভিষিক্ত হয়েছিলেন। জেনারেল ভুইয়া কে বাংলাদেশ স্বাধীনতা পরবর্তী সময় থেকে সবচেয়ে সফল সেনাপ্রধান হিসেবে বিবেচনা করা হয়।
কর্মজীবন
১৯৭৬ সালের নভেম্বরে বিএমএ’র তৃতীয় কোর্সের ক্যাডেট হিসাবে সেনাবাহিনীতে যোগ দেন পদাতিক বাহিনীর কর্মকর্তা ইকবাল করিম ভূঁইয়া। তিনি নবম এবং ২৪ পদাতিক ডিভিশনের অধিনায়ক হিসেবে দায়িত্ব পালন করেন। ২০১০ সালের মে মাসে তিনি পদোন্নতি পেয়ে লেফটেন্যান্ট জেনারেল হন। জাতিসংঘ মিশনে কমান্ডার হিসেবেও দায়িত্ব পালন করেছেন তিনি। এছাড়া বাংলাদেশ সেনাবাহিনীর সেনাপ্রধান হিসেবেও দায়িত্ব পালন করেছেন তিনি। তিনি সেনা প্রধান হওয়ার পূর্বে কোয়ার্টার মাস্টার জেনারেল (কিউএমজি) হিসেবে কর্মরত ছিলেন। তিনি পার্বত্য চট্টগ্রামে বিচ্ছিন্নতাবিরোধী অভিযান এবং 'অপারেশন ডেজার্ট স্টর্ম'-এ সক্রিয়ভাবে অংশ নেন। 'অপারেশন ডেজার্ট স্টর্ম'-এ গুরুত্বপূর্ণ ভূমিকার জন্য তিনি লিবারেশন অব কুয়েত মেডেল লাভ করেন।
ভান হ্রদ
ভান হ্রদ তুরস্কের বৃহত্তম হ্রদ। এটি তুরস্কের সুদূর পূর্বে, আর্মেনীয় উচ্চভূমিতে ভান ও বিতলিস প্রদেশে অবস্থিত। এটি একটি লবণাক্ত সোডা হ্রদ, যা আশেপাশের পাহাড় থেকে নেমে আসা অনেক ছোট স্রোত থেকে জল গ্রহণ করে। এটি ৩,০০০ বর্গ কিলোমিটারের (১,২০০ বর্গ মাইল) বেশি আয়তনের বিশ্বের কয়েকটি এন্ডোরহেইক হ্রদগুলির মধ্যে একটি (একটি হ্রদ যার নির্গমন নেই) এবং এতে দেশের ভূপৃষ্ঠের জলের (নদী সহ) ৩৮% রয়েছে। প্রাগৈতিহাসিক সময়ে একটি আগ্নেয়গিরির অগ্ন্যুৎপাত হ্রদের মূল জল নির্গমনের পথকে অবরুদ্ধ করেছিল। এটি সমুদ্রপৃষ্ঠ থেকে ১,৬৪০ মিটার (৫,৩৮০ ফুট) উপরে অবস্থিত। অতি উচ্চতা এবং শীতলতা ০° সেলসিয়াসের নিচে (৩২° ফারেনহাইট) থাকা সত্ত্বেও, অতি লবণাক্ততা সাধারণত হ্রদের জলকে জমাট বাঁধতে বাধা দেয়; অগভীর উত্তর অংশ হিমায়িত হতে সক্ষম, কিন্তু খুব কমই এমন ঘটে।
রুশ মনিটর কল্ডান
কল্ডান (রুশ: Колдун বাংলা অর্থ -যার জাদুকরী ক্ষমতা আছে)  ছিল রাজকীয় রাশিয়ান নৌবাহিনীর জন্য ১৮৬০ দশকের মধ্যবর্তী সময়ে নির্মিত উরাগান-শ্রেণীর একটি মনিটর। এর ডিজাইন আমেরিকান পাজাইক শ্রেণীর মনিটরের উপর ভিত্তি করে করা হলেও রাশিয়ান ইঞ্জিন, অস্ত্র বহন করার জন্য এবং রাশিয়ান নির্মাণশৈলীর ছাপ রাখতে তা কিছুটা পরিবর্তন করা হয়। এটি ছিল তার শ্রেণীর দুইটি জাহাজের একটি, যার অংশগুলো বেলজিয়ামে বানানো হলেও পুরো জাহাজকে সংযোজন করা হয় রাশিয়াতে। জাহাজটি সক্রিয় ছিল শুধুমাত্র যখন ফিনল্যান্ড উপসাগর বরফে ঢাকা না থাকত তখন এবং এটি তার কর্মসময়ের সবটুকুই কাটিয়েছে বাল্টিক নৌবহরে, যার খুব কমই জানা সম্ভব হয়েছে। ১৯০০ সালে একে নৌবাহিনীর  তালিকা থেকে বের করে দেওয়া হয় এবং ১৯০৩ সালে একে কয়লাবাহী জাহাজ হিসেবে পুনরায় নিয়োগ দেওয়া হয় এবং এর নামকরণ করা হয় বারঝা নং ৩২৪ (Barzha No. 324)। সোভিয়েত কর্তৃক ১৯১৮ সালে পরিত্যক্ত হওয়ার পর ফিন্স কর্তৃক এই জাহাজটি ভেঙ্গে ফেলা হয়।
বর্ণনা
কল্ডান  লম্বায় ছিল সবমিলিয়ে যার একটি মাস্তুল ছিল  এবং গভীরতা ছিল । এটি  ছিল। ১৮৬৫ সালে তার ক্রু সংখ্যা ছিল ৮ জন অফিসার এবং ৮৮ জন নাবিক। ১৮৭৭ সালে তা বেড়ে হয় ১০ জন অফিসার এবং ১০০ জন নাবিক।
জাহাজটিতে দুই সিলিন্ডারবিশিষ্ট দুইটি সক্রিয় বাস্প ইঞ্জিন যোগ করা হয়েছিল, যা বেলজিয়ান ককেরিল কোম্পানি কর্তৃক তৈরি হয়েছিল।  এর ছিল একটি প্রপেলার (এটি ঘুরলে জাহাজ সামনে যায়) যা বাস্প দ্বারা চালিত হত যা দুইটি আয়তাকার বয়লার থেকে প্রাপ্ত।    জাহাজের ইঞ্জিনের সঠিক কর্মক্ষমতা সম্পর্কে কোন সঠিক ধারণা পাওয়া সম্ভব হয়নি, যদিও ধারণা করা হয় এটি ছিল  যা তখনকার সময়ে একই প্রকারের অন্যান্য জাহাজের ছিল। ২১ জুলাই, ১৮৬৪ এ কল্ডানের সমুদ্র মহড়ার সময় এটি সর্বোচ্চ  গতি লাভ করে। জাহাজটি সর্বোচ্চ  কয়লা বহনে সক্ষম ছিল যা তাকে,  গতিতে যেতে সাহায্য করত।
কল্ডানের নকশা করা হয়েছিল এমনভাবে যাতে তা একজোড়া 'স্মুথবোর মাজেল লোডিং'  বা নলের অগ্রভাগে গোলা প্রবেশ করানো এমন অস্ত্র বহন করতে পারে যা ক্র্য় করা হয়েছিল জার্মানির ক্রুপ থেকে এবং পরে তা  রাশিয়ায় যোগ করা হয়, যদিও তা অনেক দেরীতে হয় । এর ফলে জাহাজটির কার্যকরী ক্ষমতার ঘাটতি দেখা দেয় এবং পরে তা  স্মোথবোর মাজল লোডিং রোডমন বন্দুক দ্বারা পরিবর্তন করা হয় ১৮৬৭-৬৮ সালে। রডম্যান বন্দুকগুলো পরবর্তীতে ১৮৭৬ এ পূর্বের নয় ইঞ্চি রাইফেল দিয়ে বদল করা হয়।
আরগান শ্রেণীর মনিটরের সকল পেটা লোহার বর্ম, পাজাইক শ্রেণীর জাহাজের মত পাত যুক্ত ছিল। জাহাজের ধার সম্পূর্ণরূপে তিন থেকে পাঁচটি সুরক্ষা বর্ম  পাতের আবরন দ্বারা ঢাকা ছিল, যার মধ্যে তিনটি পাতই  করে জলসীমার নিচে বর্ধিত ছিল। সুরক্ষা বর্মটি একটি  পুরু কাঠের বিমের মাধ্যমে যুক্ত ছিল। এর উপরিভাগের গান ট্যারট এবং পাইলট হাউস সুরক্ষিত ছিল  আবরন দিয়ে।ছ্য় স্তরের বাঁকানো পুরু পাত দিয়ে সুরক্ষিত ছিল এর সর্বনিম্ন মুল বিন্দু থেকে ডেক এর  উচ্চতা পর্যন্ত। ঊরাগান জাহাজগুলির ডেক তার পূর্বসূরিদের মত বর্ম যুক্ত না হলেও কল্ডান-এর ডেক  পুরু সুরক্ষার পাত দ্বারা আবৃত ছিল।
নির্মাণ এবং কর্মজীবন
কল্ডানের নির্মাণ কাজ শুরু হয় ৯ নভেম্বর, ১৮৬৩ সালে, যা শুরু করে বেলজিয়ান ফার্ম ককেরিল যাতে সেন্ট পিটারসবারগে এর সংযোজন কাজ সম্পন্ন হতে পারে। জাহাজটি পাতা হয় ৯ ডিসেম্বর ১৮৬৩ সালে এবং তার যাত্রা শুরু হয় ৮ মে, ১৮৬৫ সালে। এর কর্মজীবন শুরু হয় ১৮৬৫ এ এবং এর সম্পূর্ণ নির্মাণে খরচ হয় প্রায় ১,২৩৭,০০০ রুবেল, যা ছিল তার নির্মাণ চুক্তি অনুযায়ী খরচের প্রায় দ্বিগুণ (৬ লাখ রুবেল) । নিয়োগের পরপরই তাকে পাঠানো হয় বাল্টিক সাগরের বহরে, যেখানে ল্যাটনিক বাদে কল্ডানের অন্যান্য সমসাময়িক জাহাজকে পাঠানো হয় সুইডেনের স্টকহোমে , জুলাই-আগস্ট ১৮৬৫ এ, জেনারেল এডমিরাল গ্র্যাণ্ড ডিউক কন্সটান্টিন নিকলায়েভিচ  এর নির্দেশে।
কল্ডানের নির্মাণ শেষ হওয়ার কিছু পরে একটি পুরু এবং  লম্বা একটি বর্ম যুক্ত রিং এই জাহাজের সাথে যুক্ত করা হয় এর বেসের ত্যারটের সাথে যাতে স্প্লিন্টার জ্যাম না হয়ে যায়। পরে, একটি বর্ম যুক্ত বুলওয়ারক-এর সাথে যুক্ত করা হয় জাহাজের ক্রুদের সুরক্ষার জন্য।  আরও পরে, ১৮৭০ এর দিকে তিনটি স্পন্সন এতে যোগ করা হয়। প্রতিটি স্পন্সন একটি ছোটো বন্দুকের সাথে যুক্ত যা টর্পেডো জাহাজগুলোর বিরুদ্ধে সুরক্ষা হিসেবে ব্যবহৃত হত। ১৮৭০-এর দশকে এই জাহাজে যুক্ত হয় আরও একটি অস্ত্র।
এ জাহাজের কর্মজীবন নিয়ে খুব বেশি কিছু জানা না গেলেও বলা হয়ে থাকে যে শীতকালে যখন ফিনল্যান্ড উপসাগর বরফে ঢেকে যেত তখন এই জাহাজ কর্মহীন থাকত। কল্ডানকে পরবর্তীতে আয়রনক্লাডের উপকূল রক্ষায় নিয়োগ করা হয় ১৮৯২ সালের ১৩ ফেব্রুয়ারিতে এবং ৬ জুলাই, ১৯০০ এ একে ক্রন্সটাড পোর্টে পরিত্যক্ত করা হয়, যদিও এর ভাঙ্গার কাজ ১৯০৩ সাল নাগাদ শুরু হয়। জাহাজতিকে কয়লাবাহী জাহাজ হিসেবে ব্যবহার শুরু হয় এর বিভিন্ন বর্ম এবং অস্ত্র অপসারনের  পর।   একে বারঝা নং ৩১, বারঝা নং ৫০ এবং ১৯১৪ সালে বারঝা নং ৩২৩ হিসেবে পুনর্নির্মাণ করা হয়। সোভিয়েতরা একে পরিত্যক্ত করে যখন তারা ফিনল্যান্ড হতে সৈন্য সরিয়ে নিতে বাধ্য হয় ১৯১৮ সালের এপ্রিলে। পরে জাহাজটি ফিন কোম্পানি দ্বারা ভেঙ্গে ফেলা হয়।
ফাতখুল্লো ফাতখুল্লোয়েভ
ফাতখুল্লো দস্তামোভিচ ফাতখুল্লোয়েভ (Фатхулло Дастамович Фатхуллоев ; জন্ম ২৪ মার্চ ১৯৯০) একজন তাজিক পেশাদার ফুটবলার যিনি বাংলাদেশ প্রিমিয়ার লিগে ক্লাব রহমতগঞ্জ এমএফএস এবং তাজিকিস্তান জাতীয় দলের হয়ে উইঙ্গার হিসেবে খেলেন।
ক্লাব
ফাতখুল্লয়েভ তার সিনিয়র ক্লাব ক্যারিয়ার শুরু করেন তাজিক ক্লাব ডায়নামো দুশানবেতে, যেখানে তিনি এক মৌসুম কাটিয়েছেন। <sup class="noprint Inline-Template Template-Fact" data-ve-ignore="true" style="white-space:nowrap;">[ <span title="This claim needs references to reliable sources. (January 2022)">উদ্ধৃতি প্রয়োজন  ]
৩০ ডিসেম্বর ২০১৭-এ, ফাতখুল্লয়েভ ইন্দোনেশিয়ান লিগা ১ দলের পার্সেলা লামংগানের সাথে এক বছরের চুক্তিতে স্বাক্ষর করেন, কিন্তু ৫ ফেব্রুয়ারি ২০১৮-এ ক্লাব তাকে ছেড়ে দেয়।
১৯ জুলাই ২০১৯-এ, ফাতখুল্লয়েভ এফসি ইস্তিকল ছেড়ে উজবেকিস্তান সুপার লিগের ক্লাব এফকে বক্সোরোতে যোগ দেন।
১২ ফেব্রুয়ারী ২০২০-এ, ফাতখুল্লয়েভ এফ কে খুজান্দের জন্য স্বাক্ষর করেন।
ইন্ডিয়ান সুপার লিগ
চেন্নাইয়িন ত্যাগ করার পর, ফাতখুল্লয়েভ ২০ মার্চ ২০২১-এ সিএসকেএ পামির দুশানবেতে স্বাক্ষর করেন।
রহমতগঞ্জ এমএফএস
২০২২ সালের নভেম্বরে, ফাতখুল্লয়েভ ২০২২-২৩ মৌসুমের আগে রহমতগঞ্জ-এর জন্য স্বাক্ষর করেন।
আন্তর্জাতিক
১৪ নভেম্বর ২০১৮ তারিখে খেলা হিসাবে সঠিক পরিসংখ্যান
সেরা সাফল্য
ইস্তিকল
তাজিকিস্তান
ভাটিণ্ডা জংশন রেলওয়ে স্টেশন
পটভূমি
আম্বালা রেলওয়ে ডিভিশনের বাথিন্ডাকে "A বিভাগ" স্টেশন হিসাবে শ্রেণীবদ্ধ করা হয়েছে। বাথিন্ডা প্রায় সমস্ত বড় শহর যেমন নতুন দিল্লি, চণ্ডীগড়, জলন্ধর, আম্বালা সেনানিবাস, পানিপথ, কলকাতা, লখনউ, জয়পুর, পাটনা, আহমেদাবাদ, গুয়াহাটি, জম্মু, উধমপুর, অমৃতসর, ডিব্রুগড়, ঝাঁসি, নানদেদ, হুজুর সাহেবের সাথে রেলপথে ভালোভাবে সংযুক্ত। ভোপাল, মুম্বাই, লুধিয়ানা, শ্রী মাতা বৈষ্ণো দেবী কাটরা, যোধপুর, হরিদ্বার, বিকানের, লুমডিং, রামপুর, পাতিয়ালা, এলাহাবাদ, রতলাম, কোটা। বাথিন্দা রেলওয়ে স্টেশন হল একটি গুরুত্বপূর্ণ জংশন এবং টার্মিনাল যা উত্তর রেলওয়ের দিল্লি-ফিরোজপুর প্রধান লাইনে অবস্থিত। ২০১৮ সালের আগস্টে বাটিন্ডা রেলওয়ে স্টেশনটি পূর্ণ বিদ্যুতায়িত রেলওয়ে স্টেশনে পরিণত হয়েছিল। বৈদ্যুতিক ট্রেন এখন বাটিন্ডা রেলওয়ে স্টেশন থেকে কাজ করছে।
ইতিহাস
রাজপুতানা-মালওয়া রেলওয়ে প্রশস্ত মিটারগেজ বর্ধিত করেছে  - ১৮৮৪ সালে বাঠিন্দা পর্যন্ত দিল্লি-রেওয়ারি লাইনের।  ভাটিণ্ডা-রেওয়ারি মিটার-গেজ লাইনটি ১,৬৭৬ মিমি (৫ ফুট ৬ ইঞ্চি)-প্রশস্ত ব্রডগেজে ১৯৯৪ সালে রূপান্তরিত হয়েছিল। বাটিন্ডা ২০০৩ সাল পর্যন্ত বিশ্বের প্রাচীনতম এবং বৃহত্তম বাণিজ্যিক মিটার-গেজ রেলওয়ে জংশন ছিল।
দক্ষিণ পাঞ্জাব রেলওয়ে কোম্পানি ১৮৯৭ সালে দিল্লি-বাথিন্দা লাইন চালু করে।
১৯০১-১৯০২ সালে, যোধপুর-বিকানের রেলওয়ে দ্বারা মিটার-গেজ যোধপুর-বিকানের লাইন বাটিন্ডা পর্যন্ত প্রসারিত হয়েছিল। এটি পরবর্তীতে ব্রডগেজে রূপান্তরিত হয়।
সুযোগ-সুবিধা
ভাটিণ্ডা রেলওয়ে স্টেশনে দুটি ডাবল-বেডড নন-এসি রিটায়ারিং রুম রয়েছে, ২৪ ঘন্টার জন্য ১০০ টাকা। ভাটিণ্ডা রেলওয়ে স্টেশনের অন্যান্য সুযোগ-সুবিধাগুলির মধ্যে রয়েছে: স্নানের সুবিধা সহ ওয়েটিং রুম (উচ্চ এবং দ্বিতীয় শ্রেণীর জন্য এবং পুরুষ ও মহিলাদের জন্য পৃথক), রিফ্রেশমেন্ট রুম, ক্লোক রুম, বই এবং প্রয়োজনীয় জিনিসপত্রের স্টল, পাবলিক ফোন এবং ইন্টারনেট সুবিধা, ওয়াটার কুলার এবং অর্থ প্রদান এবং টয়লেট ব্যবহার র‍য়েছে।
সমাজকল্যাণ ও গবেষণা ইনস্টিটিউট, ঢাকা বিশ্ববিদ্যালয়
সমাজকল্যাণ ও গবেষণা ইনস্টিটিউট ঢাকা বিশ্ববিদ্যালয়ের প্রাচীনতম ইনস্টিটিউটগুলির মধ্যে একটি।   এটি বাংলাদেশের সমাজকর্ম শিক্ষার শীর্ষ প্রতিষ্ঠান। এটি সামাজিক কল্যাণ/সামাজিক কাজে শিক্ষার্থীদের স্নাতক, স্নাতকোত্তর, এমফিল এবং পিএইচডি ডিগ্রি প্রদান করে।
প্রতিষ্ঠানটি রাজধানীর নিউমার্কেট এলাকায় বর্ডার গার্ড বাংলাদেশ সদর দপ্তরের গেট-৩ সংলগ্ন অবস্থিত। এটি ঢাকা বিশ্ববিদ্যালয়ের দুটি মহিলা ছাত্রাবাস, বেগম ফজিলাতুন্নেসা মুজিব হল এবং বাংলাদেশ-কুয়েত মৈত্রী হলের একই প্রাঙ্গনে অবস্থিত এবং ঢাকা বিশ্ববিদ্যালয়ের মূল ক্যাম্পাস থেকে বিচ্ছিন্ন।
ইতিহাস
কলেজ অফ সোশ্যাল ওয়েলফেয়ার অ্যান্ড রিসার্চ সেন্টার ঢাকা বিশ্ববিদ্যালয়ের একটি সাংবিধানিক কলেজ হিসাবে ১৯৫৮ সালে প্রতিষ্ঠিত হয়।
পরবর্তীতে ১৯৭৩ সালে, কলেজটিকে ঢাকা বিশ্ববিদ্যালয়ের একটি ইনস্টিটিউট করা হয় এবং সমাজকল্যাণ ও গবেষণা ইনস্টিটিউট হিসাবে নামকরণ করা হয়। ইনস্টিটিউটের জন্য একটি পৃথক প্রাঙ্গণ বরাদ্দ করা হয়েছিল। ১৯৭৪ সালের শেষ নাগাদ ইনস্টিটিউটের একাডেমিক কার্যক্রম শুরু হওয়ার পরে ইনস্টিটিউটের ছাত্রদের জন্য একটি ও ছাত্রী জন্য একটি হোস্টেলসহ একাডেমিক ভবন নির্মাণ করা হয়েছিল।
একাডেমিক ভবনের চত্বর একটি বড় খোলা মাঠের সাথে সংযুক্ত ছিল। এটি নিউ পল্টনের সংলগ্ন আবাসিক এলাকার বাসিন্দাদের জন্য দুপুরের পরের বিনোদনের স্থান হয়ে ওঠে। ১৯৯৭ এবং ২০০৮ সালে ঢাকা বিশ্ববিদ্যালয়ের দুটি চারতলা বিশিষ্ট ছাত্রী হল যথাক্রমে বাংলাদেশ কুয়েত মৈত্রী হল এবং বেগম ফজিলাতুন্নেসা মুজিব হল, সমগ্র এলাকা জুড়ে ওই মাঠে নির্মাণ করা হয়। এটি পুরো চত্বরটিকে একটি ঘনবসতিপূর্ণ এলাকায় পরিণত করে, যা প্রাঙ্গনের আগের সৌন্দর্যকে নষ্ট করে দিয়েছে।
প্রোগ্রাম
সোশ্যাল ওয়েলফেয়ার অ্যালামনাই অ্যাসোসিয়েশন (SWAA)
সোশ্যাল ওয়েলফেয়ার অ্যালামনাই অ্যাসোসিয়েশন ইনস্টিটিউটের প্রাক্তন শিক্ষার্থীদের একটি প্ল্যাটফর্ম। সমিতির সভাপতি অধ্যাপক এম এ মোমেন ও সাধারণ সম্পাদক জাহাঙ্গীর মোর্শেদ।
শিব থাপা
শিব থাপা (অসমীয়া: শিৱ থাপা) (জন্ম: ৮ই ডিসেম্বর, ১৯৯৩) একজন ভারতীয় মুষ্টিযোদ্ধা। তিনি আসামের গুয়াহাটির বাসিন্দা এবং পুণের আর্মি স্পোর্টস ইনস্টিটিউট থেকে প্রশিক্ষণ-প্রাপ্ত। অলিম্পিক গোল্ড কোয়েস্ট নামে একটি অলাভজনক সংস্থা তাকে স্পনসর করে। শিব থাপা ২০১২ লন্ডন অলিম্পিকে কোয়ালিফাই করেছেন। তিনি অলিম্পিকে কোয়ালিফাই করা ভারতের কনিষ্ঠতম বক্সার।
নেতাজি মেট্রো স্টেশন
নেতাজি মেট্রো স্টেশন হল কলকাতা মেট্রোর দক্ষিণেশ্বর-কবি সুভাষ লাইন এর একটি স্টেশন।  এটি দক্ষিণ কলকাতার কুঁদঘাট অঞ্চলের বাস স্টপের অপরদিকে অবস্থিত। স্টেশনটি স্বাধীনতা সংগ্রামী নেতাজি সুভাষচন্দ্র বসুর নামে নামাঙ্কিত।
মাল্লাখাম্বা
মাল্লখম্বা একটি ঐতিহ্যবাহী খেলা, ভারতীয় উপমহাদেশ থেকে উদ্ভূত, যেখানে একজন মল্লবিদ একটি নিশ্চল উল্লম্ব বা ঝুলন্ত কাঠের খুঁটি, বেত বা দড়ি দিয়ে একযোগে বায়বীয় যোগব্যায়াম বা জিমন্যাস্টিক ভঙ্গি এবং কুস্তির প্যাঁচ সম্পাদন করে। মাল্লাখম্বা শব্দটি খেলাতে ব্যবহৃত দণ্ডটিকেও বোঝায়। দণ্ডটি সাধারণত শীশম (ভারতীয় রোজউড) থেকে তৈরি করে ক্যাস্টর অয়েল দিয়ে পালিশ করা হয়। মাল্লাখাম্বার তিনটি জনপ্রিয় সংস্করণ শীশমের খুঁটি, বেত বা দড়ি ব্যবহার করে অনুশীলন করা হয়।
মাল্লাখাম্বা নামটি মল্ল অর্থাৎ কুস্তিগীর এবং খাম্বা অর্থাৎ দণ্ড বা খুঁটি থেকে এসেছ। এর আক্ষরিক অর্থ "কুস্তির খুঁটি", এই শব্দটি কুস্তিগীরদের দ্বারা ব্যবহৃত একটি ঐতিহ্যবাহী প্রশিক্ষণ উপকরণকে বোঝায়।
২০১৩ সালের ৯ই এপ্রিল, ভারতের মধ্যপ্রদেশ রাজ্য মাল্লাখাম্বাকে রাজ্যের জাতীয় খেলা ঘোষণা করেছে। ২০১৭ সালের হিসাবে, ভারতে আরও ২০ টিরও বেশি রাজ্য এই পথ অনুসরণ করেছে।
ইতিহাস
চন্দ্রকেতুগড় মৃৎশিল্পের (খ্রিস্টপূর্ব দ্বিতীয় শতাব্দী - খ্রিস্ট পরবর্তী প্রথম শতাব্দী) খোদাই করা বিবরণে থেকে দেখা গেছে এক দম্পতি জিমন্যাস্টিকস দেখাচ্ছে। অন্য এক ব্যক্তির ধরে থাকা 'টি' আকারের কাঠামোর একটি খুঁটি থেকে তারা ঝুলন্ত অবস্থায় আছে। খ্রিস্টীয় সপ্তম শতাব্দীতে, চীনা বৌদ্ধ তীর্থযাত্রী হিউয়েন সাঙ, স্তম্ভে আরোহণের প্রমাণ দিয়েছেন, তিনি এটি এলাহাবাদে (বর্তমানে প্রয়াগরাজ) প্রত্যক্ষ করেছিলেন। তিনি বলেছিলেন যে, তিনি দেখেছিলেন, এলাহাবাদে হিন্দু তপস্বীরা খুঁটির উপরে উঠে গিয়ে এক হাত এবং একটি পা দিয়ে এটিকে আঁকড়ে থেকে অন্য হাত ও পা বাতাসে প্রসারিত করে দিয়েছে। মাথা ডানদিকে ঘুরিয়ে তারা সূর্যাস্ত দেখছে, এটি একটি সৌর আচারের ইঙ্গিত দেয়। ১১৩৫ খ্রিস্টাব্দের সাহিত্যে মাল্লাখাম্বার প্রাচীনতম উল্লেখটি পাওয়া গেছে। সেটি হল তৃতীয় সোমেশ্বর রচিত সংস্কৃত ভাষার একটি উচ্চশ্রেণীর রচনা মানসোল্লাস। ১৬১০ খ্রিস্টাব্দের একটি রাজপুত চিত্রকর্মে দেখা গেছে ক্রীড়াবিদেরা নানারকম অ্যাক্রোব্যাটিক্স প্রদর্শন করছে, যার মধ্যে আছে রাগ দেশকার ছন্দে নৃত্য করে খুঁটিতে আরোহণ। ১৭৭০ সালের একটি মোগল চিত্রকর্মে দেখা গেছে মল্লবিদ ও ক্রীড়াবিদেরা মুগুর দোলাচ্ছে, ভারত্তোলন করছে এবং মাল্লাখাম্বার মত দণ্ড আরোহণের অনুশীলন করছে। পেশোয়া দ্বিতীয় বাজি রাওয়ের শিক্ষক বালামভট্ট দাদা দেওধর এই ক্রীড়াকে পুনর্জীবিত করার আগে পর্যন্ত এটি সুপ্ত অবস্থায় ছিল। উনবিংশ শতাব্দীর প্রথমার্ধে, ঝাঁসির রানী লক্ষ্মীবাঈ তাঁর শৈশবের বন্ধু নানাহেব এবং তান্তিয়া টোপীর সাথে মাল্লাখাম্বা শিখেছিলেন।
১৯৮১ সালের জানুয়ারিতে প্রথমবারের মত, ভারতের মাল্লাখাম্বা ফেডারেশন, মাল্লাখাম্বাকে একটি প্রতিযোগিতামূলক ক্রীড়া হিসাবে বিকশিত করেছিল এবং ১৯৮১ সালের ২৮ থেকে ২৯ জানুয়ারি অনুষ্ঠিত প্রথম জাতীয় চ্যাম্পিয়নশিপে প্রথম এর বিধি-বিধান চালু করা হয়েছিল।
সেনেগালের অর্থনীতি
থাম্ব|জাতীয় বিমান সংস্থার একটি জেট, এয়ার সেনেগাল ইন্টারন্যাশনাল থাম্ব| রিচার্ড টোলে কোম্পাগনি সাকরিয়েরে সেনেগালিজে-এর একটি চিনি প্রক্রিয়াকরণ প্ল্যান্ট থাম্ব|পর্যটন কেন্দ্র স্যালি শহরের প্রধান সড়ক থাম্ব| তৌবায় এই টায়ার মেরামতের দোকানের মতো অনেক ছোট ব্যবসা মৌরিদে ইসলামী ভ্রাতৃত্বের মাধ্যমে অর্থায়ন করা হয় থাম্ব| প্যারিস স্যালন ইন্টারন্যাশনাল ডি এল'এগ্রিকালচার ২০০৭: সরকার সক্রিয়ভাবে উন্নয়নশীল বিশ্বের বাইরের বাজারে কৃষি রপ্তানি প্রচার করে থাম্ব| স্থানীয় বাজারের জন্য ছোট আকারের মৎস্য শিকার সারা দেশে দৃশ্যমান। এখানে জেলেরা ডাকারের সৌমবেদিউন সমুদ্র সৈকতে ফিরে আসে। থাম্ব|তাইবার কাছে পশ্চিম সেনেগালে একটি রক ফসফেট পৃষ্ঠের খনি
সেনেগালের অর্থনীতি খনি, নির্মাণ, পর্যটন, মৎস্য শিকার এবং কৃষি দ্বারা চালিত হয়, যা লোহা, জিরকন, গ্যাস, সোনা, ফসফেট এবং অসংখ্য তেল আবিষ্কারের মধ্যে প্রচুর প্রাকৃতিক সম্পদ থাকা সত্ত্বেও গ্রামীণ এলাকায় কর্মসংস্থানের প্রধান উৎস। সেনেগালের অর্থনীতি ক্যামিল, মাছ, ফসফেট, চিনাবাদাম, পর্যটন এবং পরিষেবা থেকে এর অধিকাংশ বৈদেশিক মুদ্রা লাভ করে। অর্থনীতির প্রভাবশালী অংশগুলির মধ্যে একটি হিসাবে সেনেগালের কৃষি খাত পরিবেশগত অবস্থার জন্য অত্যন্ত ঝুঁকিপূর্ণ, যেমন বৃষ্টিপাত এবং জলবায়ু পরিবর্তনের তারতম্য এবং বিশ্ব পণ্যের দামের পরিবর্তন।
সেনেগালে আফ্রিকার অন্যতম উন্নত পর্যটন শিল্প রয়েছে। সেনেগালের অর্থনীতি বিদেশী সহায়তার উপর নির্ভরশীল। এটি বিশ্ব বাণিজ্য সংস্থার সদস্য।
ইতিহাস
১৯৬০ সালে সেনেগালের মাথাপিছু জিডিপি ১.৩০% কমে যায়। যাইহোক, এটি ১৯৭০-এর দশকে ১৫৮% এর সর্বোচ্চ বৃদ্ধি নিবন্ধিত করেছিল এবং ১৯৮০-এর অশান্তিতে এখনও 43% প্রসারিত হয়েছিল। যাইহোক, এটি টেকসই প্রমাণিত হয়নি এবং এর ফলে 1990 এর দশকে অর্থনীতি 40% হ্রাস পেয়েছে।
ইসলামের সমালোচনা
ইসলামের সমালোচনা (Criticism of Islam) শুরু হয়েছে এই ধর্মের আবির্ভাবের সময়কাল (সপ্তম শতাব্দী) থেকেই। প্রাথমিকভাবে লিখিত সমালোচনা খ্রিস্টানদের কাছ থেকে এসেছিলো, নবম শতকের আগে, অনেকেই ইসলামকে একটি "উগ্র-উৎপথ" (যে কোনো ধর্ম বিষয়ে প্রচলিত মতের বিরুদ্ধ বিশ্বাস) বলে মনে করেছিলেন। পরে মুসলিম বিশ্ব নিজেই এর সমালোচনা ভোগ করেছিলো।
পশ্চিমা সমাজে ইসলাম ধর্মটির সমালোচনা পুনরায় জেগে ওঠে ২০০১ সালের সেপ্টেম্বরে যুক্তরাষ্ট্রে হামলার পরে এবং একবিংশ শতাব্দীর অন্যান্য উগ্র-ইসলামী হামলার কারণে (অন্যান্য দেশগুলোতে)।
এই ধর্মটির সমালোচনাগুলোর মধ্যে রয়েছে মোহাম্মাদের জীবনের নৈতিকতা, ইসলাম অনুযায়ী শেষ নবি, তার বাইরের এবং ব্যক্তিগত জীবন দুটোই। এছাড়া কুরআন যেটি ইসলাম অনুযায়ী ঐশ্বরিক বাণী এটির প্রকৃততা এবং নৈতিকতাও উঠে আসে সমালোচনায়।
আফ্রিকা এবং ভারতের একটি পরিসংখ্যানে দেখা গিয়েছে মুসলমানেরা ঐ অঞ্চলের নিজস্ব সংস্কৃতি ধ্বংস করেছে তাদের ধর্ম প্রচার এবং প্রসারের মাধ্যমে।
অন্যান্য সমালোচনার বিষয়গুলোর মধ্যে গুরুত্বপূর্ণ হলো ইসলাম এবং ইসলামবাদী রাষ্ট্রগুলোর দৃষ্টিতে মানবাধিকার যেমন- নারীদের স্বাধীনতা, প্রেম এবং যৌন-স্বাধীনতা, ধর্ম সমালোচনা বা ত্যাগের অধিকার এবং রাষ্ট্রে বসবাসরত অন্যান্য ধর্মাবলম্বীর মানুষদের অধিকার প্রদানে ইসলামের ভূমিকা। সাম্প্রতিক যুগ্মসংস্কৃতি নীতির ধারা শুরু হওয়ায় মুসলমানেরা বিভিন্ন দেশে যেতে পারে বিধায় এই নীতিরও তীব্র সমালোচনা করা হয়।
ইসলামের শুরু দিকে
সবচেয়ে আগের লব্ধ সমালোচনা পাওয়া যায় খ্রিষ্টানদের লেখায় যারা ইসলামের প্রথমদিককার খলিফাদের শাসনাধীন হয়ে পড়েছিলেন। এমনি একজন খ্রিষ্টান ব্যক্তি ছিলেন সিরিয়ার জন অফ দামাস্কাস (জীবনকালঃ ৬৭৬ - ৭৪৯ সাল), এই জন অব দামাস্কাস ইসলাম এবং আরবি ভাষা সম্পর্কে খুব ভালো জানতেন। তার লেখা বই দ্যা ফাউন্ট অব উইসডোম এর দ্বিতীয় অধ্যায় 'কনসার্নিং হেরেসিস' এ তিনি খ্রিষ্টান এবং মুসলমানদের মধ্যে পর্বাকারে বর্ণনা দেন। জন দাবী করেন একজন আরিয়ান (খ্রিষ্টান ধর্মগুরু আরিয়াসের অনুসারী) সন্ন্যাস (উল্লেখ্য, তিনি তাকে বুহিরা বলেননি) মোহাম্মদকে প্রভাবিত করে এবং ইসলামী মতবাদগুলি (যেমন কুরআন ও হাদিস) বাইবেল থেকে নকল করে লিখা হয়েছে। জন ইসলামের আব্রাহামীয় পূর্বপুরুষতার দাবী নিয়ে লিখতে গিয়ে বলেন এবং ব্যাখ্যা দেন যে, আরবদেরকে নাকি একসময় 'সারাসিন' বলা হত কারণ তারা নাকি 'সারাহ' (হিব্রু বাইবেল অনুযায়ী আব্রাহামের সৎ বোন এবং স্ত্রী) শূন্য ছিলো। তাদেরকে নাকি 'হাগারেন্স' বলা হত কারণ তারা নাকি দাসী মেয়ে 'হাগার' (বুক অব জেনেসিস অনুযায়ী আব্রাহামের পত্নীর ব্যক্তিগত ভৃত্য যাকে আব্রাহামের বাচ্চা প্রসবের দায়িত্ব দেওয়া হয় এবং সে আব্রাহামের পুত্র ইসমাইলকে জন্ম দেয়) এর বংশধর ছিলো।
অন্যান্য পূর্ব ইসলাম সমালোচক (গুরুত্বপূর্ণ) হলেনঃ
মধ্যযুগে ইসলামী রাষ্ট্রসমূহ
ইসলামী খেলাফতের প্রারম্ভিক শতকগুলোতে ইসলামী আইন তাদের অঞ্চলে বসবাসকারী মানুষদেরকে স্বাধীনভাবে তাদের মত প্রকাশ করতে দিত, এর মধ্যে ছিলো ইসলাম এবং ধর্মীয় কর্তৃত্বের সমালোচনা করার অধিকার এবং নির্ভয়ে এসব করার সুযোগ দেওয়া হয়েছিলো কোনো সাজা দেওয়া হবেনা এরূপ শর্তে। এর কারণে ইসলামী সমাজ থেকেই অনেক গুরুত্বপূর্ণ সমালোচক এবং ধর্মত্যাগী মানুষ বের হয়ে আসে। দশম এবং এগারো শতাব্দীতে সিরিয়াতে আল-মারি নামে এক অন্ধ কবি বাস করতেন। তিনি তার একটি কবিতার জন্য সুপরিচিত হয়ে ওঠেন যেটি "পরিব্যাপ্ত দুখঃবাদ" দ্বারা প্রভাবিত হয়েছিলো।
চচিয়াং
চচিয়াং (চীনা ভাষায় 浙江省,, ফিনিন Zhèjiāng) গণপ্রজাতন্ত্রী চীনের পূর্ব উপকূলের একটি প্রদেশ। এর উত্তরে সাংহাই পৌরসভা এবং চিয়াংসু প্রদেশ, উত্তর-পশ্চিমে আনহুই প্রদেশ, পশ্চিমে চিয়াংশি প্রদেশ, দক্ষিণে ফুচিয়েন প্রদেশ এবং পূর্বে পূর্ব চীন সাগর, যার অপর প্রান্তে জাপানের রিউকিউ দ্বীপপুঞ্জ অবস্থিত। প্রদেশটির রাজধানী শহরের নাম হাংচৌ। চীনের চ নদীর নামে প্রদেশটির নামকরণ করা হয়েছে।
কার্ডিগান (সোয়েটার)
কার্ডিগান হল এক ধরনের বোনা সোয়েটার যার সামনের অংশটি খোলা থাকে এবং এটি একটি জ্যাকেটের মতো পরা হয়।
বর্ণনা
সাধারণত কার্ডিগানগুলির সামনের অংশ খোলা এবং বোতাম লাগানো থাকে: যে পোশাকগুলি বাঁধা থাকে তার পরিবর্তে একটি আলখাল্লা হিসাবে বিবেচিত হয়। জিপার সহ বোনা পোশাকগুলিকে কার্ডিগান হিসাবেও উল্লেখ করা যেতে পারে। বর্তমান ফ্যাশন প্রবণতা কোন বোতাম বা জিপার থাকে না, পরিবর্তে পোশাকের নকশা অনুযায়ী খোলা ঝুলানো থাকে। বিপরীতে, একটি পুলওভার (বা সোয়েটার) সামনে খোলে না তবে পরতে হলে অবশ্যই মাথার উপর "টানতে হবে"। এটি মেশিন বা হাতে বোনা হতে পারে। ঐতিহ্যগতভাবে, কার্ডিগানগুলি উল দিয়ে তৈরি করা হত কিন্তু এখন তুলা, সিন্থেটিক ফাইবার বা এর যে কোনও সংমিশ্রণ দিয়ে তৈরি করা যেতে পারে।
নোবেল পুরস্কার বিজয়ী বাঙালিদের তালিকা
১৯০১ সালে নোবেল পুরস্কার প্রচলনের পর থেকে ২০১৯ পর্যন্ত ৪ জন বাঙালি ব্যক্তিত্ত্ব এই পুরস্কার জয় করেছেন। সর্বপ্রথম বাঙালি হিসাবে নোবেল পুরস্কার লাভ করেন রবীন্দ্রনাথ ঠাকুর, ১৯১৩ সালে, সাহিত্যে। পরবর্তীতে ১৯৯৮ সালে অমর্ত্য সেন অর্থনীতিতে এবং ২০০৬ সালে ড. মুহাম্মদ ইউনূস শান্তিতে এই পুরস্কার জয় করেন। ২০১৯ সালে পুনরায় অর্থনীতিতে নোবেল পান অভিজিৎ বন্দ্যোপাধ্যায়। আরো ১৩ জন ব্যক্তি মনোনয়ন পেয়েছেন।
মনোনয়ন প্রাপ্তদের তালিকা
নিচের তালিকাটি হলো নোবেল পুরস্কারের মনোনয়ন প্রাপ্ত ব্যক্তিদের তালিকা যারা কখনো সেটি জেতেননি। তসলিমা নাসরিন হলেন মনোনয়নপ্রাপ্ত একমাত্র বাংলাদেশি ও একমাত্র নারী। ১৯৩৬ থেকে ১৯৪০ সালের মধ্যেই বাঙালিরা সবচেয়ে বেশি মনোনয়ন পেয়েছে। যেসব ব্যক্তি একই বছরে একাধিক বার মনোনয়ন পেয়েছে সেই সংখ্যাটি বন্ধনীতে দেওয়া হয়েছে।
সান মারিনোর ভূগোল
সান মারিনো হলো দক্ষিণ ইউরোপের ইতালির মধ্যাঞ্চলে অবস্থিত একটি ভূবেষ্টিত (চতুর্দিকে ইতালি দ্বারা বেষ্টিত) রাষ্ট্র। ইতালির সাথে সান মারিনোর ৩৯ কিলোমিটারের সীমান্ত রয়েছে। এটি আয়তনের দিক দিয়ে ভ্যাটিকান সিটি ও মোনাকোর পর ইউরোপের তৃতীয় ক্ষুদ্রতম স্বাধীন রাষ্ট্র। দেশটির আবহাওয়া ও জলবায়ু অ্যাপেনাইন পর্বতমালা দ্বারা ব্যাপকভাবে প্রভাবান্বিত। এ অবস্থিত, সান মারিনোর আয়তন প্রায় । ভূমধ্যসাগরীয় জলবায়ু অঞ্চলে অবস্থিত হওয়ায়, সান মারিনোতে মৃদু থেকে ঈষৎ চরমভাবাপন্ন শীতকাল এবং উষ্ণ রৌদ্রোজ্জ্বল গ্রীষ্মকাল পরিলক্ষিত হয়। দেশটির সম্পূর্ণ অঞ্চল পর্বতময়, মোট আয়তনের মাত্র ১৭ শতাংশ চাষযোগ্য। দেশটির উপর দিয়ে বেশ কয়েকটি নদী প্রবাহিত হয়েছে। এদের মধ্যে আউসা, মারানো এবং সান মারিনো নদী বৃহত্তম।
বর্ণনা
থাম্ব|upright=1.15|left|[[তিতানো পর্বততে অবস্থিত গুয়াইটা দুর্গ]] থাম্ব|সান মারিনোর মানচিত্র সান মারিনো ইতালির এমিলিয়া-রোমানিয়া ও মার্কে অঞ্চল দ্বারা পরিবেষ্টিত। এছাড়া অ্যাড্রিয়াটিকের তীরবর্তী রিমিনি থেকে এর দূরতে মাত্র । অ্যাপেনাইন পার্বত্য অঞ্চলে অবস্থিত হওয়ায়, দেশটির ভূমির গঠন সম্পূর্ণ পর্বতময় এবং এখানে কোনো সমভূমি নেই। দেশের সর্বোচ্চ চূড়া অ্যাপেনাইনের তিতানো পর্বত, যা সমুদ্রপৃষ্ঠ থেকে উঁচু। সান মারিনোতে কোনো উল্লেখযোগ্য স্থির জলাশয় নেই।
সান মারিনো পৃথিবীর মাত্র তিনটি একরাষ্ট্রবেষ্টিত দেশ, যেখানে অন্য দুইটি হলো ইতালি দ্বারাই বেষ্টিত ভাটিকান সিটি ও দক্ষিণ আফ্রিকা দ্বারা বেষ্টিত লেসোথো। সান মারিনো ইউরোপের তৃতীয় ও বিশ্বের পঞ্চম ক্ষুদ্রতম রাষ্ট্র।
জলবায়ু
সান মারিনোর জলবায়ু আর্দ্র উপক্রান্তীয় প্রকৃতির (কোপেন জলবায়ু শ্রেণীবিন্যাস: সিএফএ) মহাদেশীয় জলবায়ুর প্রভাব থাকায় মধ্য ইতালি উপদ্বীপের স্বাভাবিক আবহাওয়ার মতোই সান মারিনোয় উষ্ণ গ্রীষ্ম ও অপেক্ষাকৃত শীতল শীতকাল বিদ্যমান। সান মারিনোয় তুষারপাত অত্যন্ত স্বাভাবিক এবং প্রায় প্রতি বছর শীতকালে, বিশেষত উচ্চতায়, প্রচুর তুষারপাত হয়ে থাকে।
রাজনৈতিক ভূগোল
সানমারিনো ৯টি কাস্তেল্লি বা পৌরসভায় বিভক্ত। এগুলো হলো:
পটচিত্র
বাংলার পটচিত্র পট বা বস্ত্রের উপর আঁকা একপ্রকার লোকচিত্র। এটি প্রাচীন বাংলার অন্যতম সাংস্কৃতিক ঐতিহ্য। প্রাচীনকালে যখন কোন রীতিসিদ্ধ শিল্পকলার অস্তিত্ব ছিলনা তখন এই পটশিল্পই বাংলার শিল্পকলার ঐতিহ্যের বাহক ছিল। যারা পটচিত্র অঙ্কন করেন তাদের পটুয়া বলা হয়।
পট
পট শব্দের প্রকৃত অর্থ হল কাপড়। শব্দটি সংস্কৃত "পট্ট" থেকে এসেছে। বর্তমানে এই শব্দটিকে ছবি, ছবি আঁকার মোটা কাপড় বা কাগজের খন্ড ইত্যাদি অর্থেও ব্যবহার করা হয়। পটের উপর তুলির সাহায্যে রং লাগিয়ে বস্তুর রূপ ফুটিয়ে তোলাই পট চিত্রের মূলকথা। এতে কাহিনী ধারাবাহিক ভাবে চিত্রিত হতে থাকে । অন্তত আড়াই হাজার বছর ধরে পটচিত্র এ উপমহাদেশের শিল্প জনজীবনের আনন্দের উৎস, শিক্ষার উপকরণ এবং ধর্মীয় আচরণের অংশ হিসেবে ব্যবহৃত হয়ে এসেছে। বাংলাদেশের পটচিত্রের মধ্যে গাজীর পট ও পশ্চিমবঙ্গের  পটচিত্রের মধ্যে কালীঘাটের পট উল্লেখযোগ্য । পট মূলত দুই ধরনের রয়েছে। যথা:
কাপড়ের উপর গোবর ও আঠার প্রলেপ দিয়ে প্রথমে একটি জমিন তৈরি করা হয়। সেই জমিনের উপর তুলি দিয়ে বিভিন্ন চিত্র অঙ্কিত হয়।
পটের প্রকারভেদে
বিষয়বৈচিত্র অনুসারে সংগৃহীত পটগুলিকে বিভিন্ন ভাগে ভাগ করা যেতে পারে;যেমন-চকসুদন পট, যমপট, সাহেবপট, কালিঘাটপট, গাজিপট, সত্যপীড়েরপট, পাবুজীপট, হিন্দুপ্রান পট ইত্যাদি। সাধারণভাবে পটকে ছয়ভাগে বিভক্ত করা যায়। সেগুলি হল - বিষয়নিরপেক্ষ, রাজনৈতিক, ঐতিহাসিক, ধমীয়, সামাজীক এবং পরীবেশগত। উদাহরণস্বরূপ বলা যেতে পারে বিষয়নিরপেক্ষ পটগুলির মধ্যে যে কোনও ধরনের নর ও নারীর ছবি অথবা শিল্পচিত্র দেখা যায় এবং সামাজিক পট বলতে বোঝায় সামজিক সচেতনতা বৃদ্ধির জন্য যে পটচিত্র গুলি অঙ্কণ করা হ্য় সেইগুলি। যেমন পোলিও টীকাকরণ অভিযান, ম্যালেরিয়া দূরীকরণ, সাম্প্রদায়িক সম্পৃতী, বৃক্ষরোপন, এইডস সন্মন্ধীয় সচেতনতা বৃদ্ধি, মানবাধীকার ও নারীনিগ্রহ বিরোধী সচেতনতা বৃদ্ধি সঙ্ক্রান্ত পটচিত্রগুলি।
ইতিহাস
বৈদ্যুতিক মাধ্যমের সূত্রপাতের ফলে বাংলার প্রাচীন প্রথাগুলির বেশিরভাগ অবলুপ্ত হয়ে পড়লেও পটচিত্রের ক্ষেত্রে এটি সত্যি নয়। পটচিত্রের সমৃদ্ধ ইতিহাস আছে। গ্রামীণ বাংলায় পটুয়ারাই দীর্ঘদিন যাবৎ পট তৈরী করে আসছেন। এই পটুয়ারা চিত্রশিল্পী জাতিভূক্ত। এই পটুয়ারা পেশাদার শিল্পজাতি যারা তাদের জীবিকা নির্বাহের জন্য ছবি আঁকতেন ও সংগীত পরিবেশন করে থাকেন। সংগীতের বিষয়বস্তু পৌরাণিক, সমসাময়িক বা লোকজ বিষয়ের উপর ভিত্তি করে গড়ে ওঠে। প্রজন্মান্তরে, গ্রাম থেকে গ্রামে এই পটুয়ারা তাঁদের পট নিয়ে গিয়ে কখনও মঙ্গলকাব্য বা বিষয়ানুগ অন্য কোন সংগীত পরীবেশন করেন খাদ্য বা অর্থের বিনিময়ে। thumbnail|বগলামুখী পটচিত্র
পৌরানিক পট
পৌরানিক বিভিন্ন গল্প ও গাথা এই পটের উপজীব্য। সেগুলি হল রাবন বধ, সিতা হরণ, রাজা হরিশ্চন্দ্র, কৃষ্ণলীলা, দুর্গালীলা, সাবিত্রী-সত্যবান, মনসা মঙ্গল, চন্ডীমঙ্গল, ধর্মমঙ্গল, আনন্দ মঙ্গল ইত্যাদি।
ঐতিহাসিক পট
ঐতিহাসিক পটের উপজীব্য যা এর নাম থেকেই প্রকাশিত তা হল ঐতিহাসিক ঘটনাবলী। যেমন- দ্বিতীয় বিশ্বযুদ্ধ, আজাদ্ হিন্দ্ বাহিনী ও নেতাজী সুভাষ চন্দ্র বসু, আণবিক বোমাবর্ষণ
অঙ্কন পদ্ধতি
জমিন তৈরির পর অঙ্কনকাজ শুরু হয়। এক্ষেত্রে বিভিন্ন দেশজ রঙের ব্যবহার উল্লেখযোগ্য; যেমন: ইটের গুঁড়া, কাজল, লাল সিঁদুর, সাদা খড়ি, আলতা, কাঠ-কয়লা ইত্যাদি। পটটিকে কয়েকটি অংশে ভাগ করে কাজ করা হয় এবং রংয়ের প্রকারের মধ্যে লাল, নীল, হলুদ, গোলাপী, বাদামী, সাদা এবং কালো ব্যবহৃত হয়।
নৈশকালীন নির্গমন
থাম্ব|স্বপ্নদোষের ফলে দূষিত অন্তর্বাস (জাপানি ক্যাপশন সহ)
নৈশকালীন নির্গমন বা ঘুমন্ত/নিদ্রারত রাগমোচন বা নিদ্রারতি, যৌন স্বপ্ন, সিক্ত স্বপ্ন বা নৈশপতন, বাংলায় স্বপ্নদোষ নামেও পরিচিত, হল ঘুমন্ত দশায় স্বতঃস্ফূর্তভাবে অর্থাৎ কোন সক্রিয় কর্মকাণ্ড ব্যতিরেকে স্বয়ংক্রিয়ভাবে রাগমোচন ঘটা, যেখানে পুরুষ বা ছেলেদের ক্ষেত্রে বীর্যপাত ঘটে এবং মহিলা বা মেয়েদের ক্ষেত্রে শুধু রাগমোচন বা সিক্ততা বা উভয় ঘটে থাকে। বাংলায় শব্দটির নামে দোষ থাকলেও মূলত এটি দোষ নয় বরং স্বাভাবিক ঘটনা। এটি বয়ঃসন্ধি বা উঠতি তারুণ্যে সবচেয়ে বেশি ঘটে থাকে, তবে কোন কোন ক্ষেত্রে বয়ঃসন্ধিকাল পার হবার অনেক পরেও এটি ঘটতে পারে। মহিলাদের ক্ষেত্রে যোনিপথ পিচ্ছিল থাকা সকল ক্ষেত্রে স্বপ্নদোষের বিষয়ে নিশ্চয়তা প্রদান করতে পারে না।
সংজ্ঞা
মানব সন্তান বিশেষত ছেলেরা, বয়ঃসন্ধিকালে পৌঁছালে তাদের বীর্যথলিতে বীর্য এবং অন্ডকোষে শুক্রাণু তৈরি হয়। সময়ের সাথে সাথে বীর্য ক্রমাগত বীর্যথলিতে জমা হতে থাকে। বীর্যথলির ধারণক্ষমতা পূর্ণ হওয়ার পর নিদ্রারত অবস্থায় অনিচ্ছাকৃতভাবে বীর্যপথে বীর্যপাত ঘটে দেহে বীর্যের ভারসাম্য নিয়ন্ত্রিত হয়, একেই স্বপ্নদোষ বলা হয়। স্বপ্নদোষের সময় অনেকে স্বপ্নে অবচেতনভাবে যৌন কর্মকাণ্ডের প্রতিচ্ছবি অবলোকন করেন, তবে উক্ত অনুভূতি ছাড়াও স্বপ্নদোষ সঙ্ঘটিত হয়। ব্যক্তিবিশেষের ক্ষেত্রে স্বপ্নদোষে বীর্যপাতের পরিমাণ কম বা বেশি হতে পারে। স্বপ্নদোষ নারীদের ক্ষেত্রেও হতে পারে। মেয়েদের স্বপ্নদোষের ফলে সাধারণত বীর্য নির্গত হয় না, ফলে তা স্বপ্নদোষ কিনা সেটি সহজে চিহ্নিত বা  নির্ণয় করা যায় না।
সীমা তোমর
সীমা তোমর (জন্ম ৩রা জুলাই ১৯৮২) হলেন একজন ভারতীয় ট্র্যাপ শুটার। তিনিই একমাত্র ভারতীয় মহিলা যিনি আন্তর্জাতিক শ্যুটিং স্পোর্ট ফেডারেশন (আইএসএসএফ) বিশ্বকাপে শটগান রৌপ্যপদক জিতেছেন। তিনি উত্তর প্রদেশের জোহরি গ্রামে জন্মগ্রহণ করেন।
প্রাথমিক জীবন
প্রথমদিকে, তোমর তাঁর মাকে ছাড়া শ্যুটিং রেঞ্জে যেতে ভয় পেতেন, তাঁর মা প্রকাশী তোমর তাঁকে উৎসাহিত করেছিলেন এবং শ্যুটিং রেঞ্জে তাঁর সাথে ছিলেন। তোমরের মা তাঁর সাথেই শুটিং শুরু করেন এবং ইভেন্টগুলিতে অংশ নেন। অল্প সময়ের মধ্যেই তিনি একজন পুরস্কার বিজয়ী শ্যুটার হয়ে উঠেছিলেন। তিনি ছিলেন ভারতের দ্বিতীয়-বয়স্ক মহিলা শ্যুটার, যিনি রিভলভার দাদি নামেও পরিচিত। প্রকাশী এবং তাঁর বৌদি চন্দ্র তোমরের অংশগ্রহণের ফলে সীমা তোমর শ্যুটিং প্রতিযোগিতায় অংশ নিতে পেরেছিলেন। তিনি ২০০১ সালে গ্রামের ১০ মিটার রেঞ্জে শুটিং শুরু করেছিলেন।
তোমর এখনও ভারতীয় গ্রামে লিঙ্গ সমতার একজন প্রবক্তা, এবং তাঁর নিজের শহরের অনেক অল্পবয়সী মেয়েকে তিনি শ্যুটিং ক্রীড়ায় নিয়ে এসেছেন।
সীমার সাত ভাইবোন। তাঁর বোন রেখাও একজন শ্যুটার। প্রকাশী গ্রামে একটি শুটিং রেঞ্জও চালান যেখানে অনেক মেয়ে শ্যুটিং শিখতে আসে।
খেলোয়াড় জীবন
সীমা তোমর ২০০৪ সালে এয়ার রাইফেল দিয়ে শ্যুটিং শুরু করেছিলেন, কিন্তু পরে শটগান ইভেন্টে চলে যান। তিনি বর্তমানে ট্র্যাপ শুটিংয়ে বিশেষজ্ঞ।
২০১০ সাল সীমা তোমরের জীবনের একটি মাইলফলক ছিল। সেই বছর তিনি ২০১০ আইএসএসএফ বিশ্বকাপে রৌপ্য পদক জিতেছিলেন।
সংগ্রহস্থলের তালিকা
প্রধান নিবন্ধগুলি: প্রাতিষ্ঠানিক ভান্ডার এবং বিষয় সংগ্রহস্থল।
প্রকৃত সময়
thumb|গাঢ় নীল উল্লম্ব রেখাটি [[স্থানাংক সময় নির্দেশ করে, অর্থাৎ স্থির প্রসঙ্গ কাঠামোতে থেকে E1 and E2 ঘটনা দুটির মধ্যবর্তী নির্ণীত সময় t. লাল রেখাটি দুটি ঘটনার মধ্যেই প্রকৃত সময়ের (τ) পরিমাপকে বোঝাচ্ছে। প্রকৃত পরিমাপের ক্ষেত্রে ঘড়িটি যাত্রাপথের পুরোটা সময় যাত্রীর সাথে সাথেই ছিল।]] দুটি ঘটনা যে স্থানে ঘটছে সেই একই স্থানে অবস্থিত একটি ঘড়ির মাধ্যমে ঘটনা দুটির মধ্যবর্তী সময় পরিমাপ করলে তাকে প্রকৃত সময় (Proper time) বলা হয়। আপেক্ষিকতার তত্ত্বে এই ধারণাটির ব্যবহার অনেক। এক জোড়া ঘটনার মধ্যে সময়ের ব্যবধান একেক প্রসঙ্গ কাঠামোতে অবস্থিত পর্যবেক্ষকের পরিমাপে একেক রকম হয়। যে পর্যবেক্ষক ঘটনাটি যেখানে শুরু এবং শেষ হয়েছে সেখানেই অবস্থান করে তার পরিমাপকৃত সময়টিই প্রকৃত সময়। অন্য সকল প্রসঙ্গ কাঠামোতে অবস্থিত পর্যবেক্ষকদের পরিমাপকৃত সময়ের মান প্রকৃত সময়ের চেয়ে বেশি হবে। প্রকৃত সময়ই হচ্ছে সম্ভাব্য সবচেয়ে সংক্ষিপ্ত সময়।
উদাহরণস্বরূপ: ধরা যাক "ক" নামের একজন ব্যক্তি ১ নং বিন্দু থেকে ২ নং বিন্দু পর্যন্ত একটি নির্দিষ্ট বেগে ভ্রমণ করল। এই ঘটনাটি পর্যবেক্ষণ করল তিন জন পর্যবেক্ষক, ১ম জন ১ নং বিন্দুতে, সে দেখল ক ১ নং থেকে ২ নং বিন্দুতে যাচ্ছে; ২য় পর্যবেক্ষক ক নিজেই, আর ৩য় পর্যবেক্ষক ২ নং বিন্দুতে স্থির হয়ে আছে। তিনজনের মধ্যে কেবল ক-ই প্রকৃত সময় পরিমাপ করবে, কারণ সে যাত্রার শুরু এবং শেষ- দুটি বিন্দুতেই উপস্থিত ছিল। অন্য দুজনের পরিমাপ সব সময়ই তার প্রকৃত পরিমাপ থেকে বেশি হবে।
প্রকৃত সময়ের সাথে স্থানাংক সময়ের প্রধান পার্থক্য হচ্ছে, স্থানাংক সময় কেবল শুরু এবং শেষ বিন্দু দুটির উপর নির্ভর করে, কোন পথ দিয়ে যাত্রাটি সম্পন্ন হয়েছে তার উপর নির্ভর করে না। কিন্তু প্রকৃত সময় যাত্রাপথের উপর নির্ভর করে। প্রকৃত সময় লরেনৎস ইনভ্যারিয়েন্ট, অর্থাৎ প্রসঙ্গ কাঠামোর লরেনৎস রূপান্তর করলেও প্রকৃত সময় পরিবর্তিত হয় না। কিন্তু স্থানাংক সময় লরেনৎস ইনভ্যারিয়েন্ট নয়।
গাণিতিক রূপ
গাণিতিকভাবে প্রকৃত সময় বর্ণনা করা হয়, চতুর্মাত্রিক স্থানকালের মধ্য দিয়ে গতিশীল একটি কণা, ঘড়ি বা একজন পর্যবেক্ষকের যাত্রাপথ এবং সেই স্থানকালের মেট্রিক-এর মাধ্যমে। চতুর্মাত্রিক স্থানকালের বিশ্ব রেখাগুলোর ছদ্ম-রিমানীয় আর্ক দৈর্ঘ্যেই হচ্ছে প্রকৃত সময়।
গাণিতিক দৃষ্টিকোণ থেকে, স্থানাংক সময় আগে ধরে নেয়া হয়, পরে প্রকৃত সময়কে স্থানংক সময়ের একটি অপেক্ষক হিসেবে প্রকাশ করা হয়। কিন্তু পরীক্ষণমূলক তথা ব্যবহারিক দৃষ্টিকোণ থেকে, আমরা যা পরিমাপ করি তা প্রকৃত সময়, এটিই কেবল পরিমাপ করা যায়। জড় প্রসঙ্গ কাঠামোর একটি ঘড়ির প্রকৃত সময়ের পরিমাপ থেকেই কেবল স্থানাংক সময় নির্ণয় করা যায়।
বিশেষ আপেক্ষিকতায়
বিশেষ আপেক্ষিকতায় প্রকৃত সময়ের সংজ্ঞা সমীকরণের সাহায্যে এভাবে দেয়া যায়:
যেখানে v(t) হচ্ছে স্থানাংক সময় t তে স্থানাংক বেগ, আর x, y, z হচ্ছে স্থানের তিনটি কার্তেসীয় স্থানাংক। এই সমীকরণকে \lambda এর মাধ্যমে প্যারামেট্রাইজ করা যায়।
<VAR>t</VAR>
,
<VAR>y</VAR>
, এবং
<VAR>z</VAR>
ব্যবকলনীয় রূপে লাইন ইন্টিগ্রালের মাধ্যমে প্রকাশ করা যায়:
যেখানে
<VAR>P</VAR>
হচ্ছে স্থানকালে ঘড়িটির যাত্রাপথ।
বিশেষ আপেক্ষিকতায় গতির সংজ্ঞার মাধ্যমে আরও সহজ করে সমীকরণটি প্রকাশ করা যায়। বিশেষ আপেক্ষিকতায় গতি বলতে বোঝায়, একই হারে সময়ের স্থানাংকের সাপেক্ষে স্থানের স্থানাংকগুলো পরিবর্তন করা। তাহলে সমীকরণটি দাঁড়ায়:
যেখানে Δ বলতে দুটি ঘটনার মধ্যবর্তী ব্যবধান বোঝানো হয়েছে।
তবে বিশেষ আপেক্ষিকতা সাধারণ আপেক্ষিকতার বিশেষ রূপ।
সাধারণ আপেক্ষিকতায়
সাধারণ আপেক্ষিকতায় আরও সুসংগতভাবে প্রকৃত সময়ের সংজ্ঞা দেয়া যায়। এর জন্য প্রথমেই প্রয়োজন লাইন এলিমেন্ট তথা রেখা উপাদান:
প্রকৃত সময় হচ্ছে একই স্থানে ঘটা দুটি ঘটনার মধ্যে সময়ের পার্থক্য। সুতরাং উপরের রেখা উপাদানে আমরা স্থানের ব্যবকলনীয় পরিবর্তনগুলোকে শূন্য ধরতে পারি। এতে রেখা উপাদানের যে রূপ পাওয়া যাবে তাকে প্রকৃত সময়ে (\tau) রূপান্তর খুবই সোজা হবে:
উল্লেখ্য প্রকৃত সময় কেন ইনভ্যারিয়েন্ট তা খুব সহজেই বোঝা যায়:, কিন্তু রেখা উপাদান ds এবং আলোর বেগ c দুটোই ইনভ্যারিয়েন্ট। সুতরাং তাদের ভাগফলও ইনভ্যারিয়েন্ট হবে। তবে উপরে যে সমীকরণ দেয়া হয়েছে তা কেবল মিনকভস্কি স্থানের জন্য। একটি সাধারণ তথা জেনেরিক স্থানকালের জন্য প্রকৃত সময়কে লেখা যায় এভাবে:
দেখা যাচ্ছে এখানে মিনকভস্কি স্থানে \gamma এর মান ব্যবহার করার পরিবর্তে পুরো মেট্রিক টেন্সর ব্যবহার করা হয়েছে। g_{00} হচ্ছে মেট্রিক টেন্সর ের কাল-কাল রাশি। স্থানের পরিবর্তন শূন্য বিবেচনা করলে কেবল কাল কাল রাশিটিই টিকে থাকে। মেট্রিক টেন্সর এবং রেখা উপাদানের মধ্যে সম্পর্ক এমন:
তথ্যসূত্র
Zeitdilatation
২০২৩ সাফ অনূর্ধ্ব-১৭ মহিলা চ্যাম্পিয়নশিপ
২০২৩ উয়েফা অ্যাসিস্ট অনূর্ধ্ব-১৭ মহিলা চ্যাম্পিয়নশিপ হবে সাফ অনূর্ধ্ব-১৫ মহিলা চ্যাম্পিয়নশিপের ৫ম সংস্করণ,উয়েফা- এর সহযোগিতায় সাফ দ্বারা আয়োজিত মহিলাদের অনূর্ধ্ব-১৫ জাতীয় দলের জন্য একটি আন্তর্জাতিক ফুটবল প্রতিযোগিতা। টুর্নামেন্টটি বাংলাদেশে ২০ থেকে ২৮ মার্চ ২০২৩ পর্যন্ত অনুষ্ঠিত হবে। এই অঞ্চলের পাঁচটি দল অংশ নেবে।
নেপাল হল ডিফেন্ডিং চ্যাম্পিয়ন যা লিগ টেবিলের শীর্ষের জন্য আগের ২০২২ সংস্করণের শিরোপা জিতেছে।
অংশগ্রহণকারী দেশগুলো
২০২৩ সালের ২১শে জানুয়ারি তারিখে, ফিফা কর্তৃক ফুটবল শ্রীলঙ্কাকে বরখাস্ত করা হয়েছিল, যার ফলে শ্রীলঙ্কা এই আসরে অংশগ্রহণে অযোগ্য। ২০২২ সালে ইউক্রেনে রুশ আগ্রাসনের জন্য ফিফা এবং উয়েফা কর্তৃক স্থগিতাদেশের পরে রাশিয়া প্রথমবারের মতো অতিথি দেশ হিসাবে টুর্নামেন্টে অংশ নিতে চলেছে।
খেলোয়াড়দের যোগ্যতা
১ জানুয়ারি ২০০৭ বা তার পরে জন্মগ্রহণকারী খেলোয়াড়রা টুর্নামেন্টে প্রতিদ্বন্দ্বিতা করার যোগ্য। প্রতিটি দলকে সর্বনিম্ন ১৬ জন এবং সর্বোচ্চ ২৩ জন খেলোয়াড়ের একটি স্কোয়াড নিবন্ধন করতে হবে, যার মধ্যে ন্যূনতম দুইজনকে অবশ্যই গোলরক্ষক হতে হবে।
ভেন্যু
সবগুলো ম্যাচই অনুষ্ঠিত হবে বাংলাদেশের ঢাকার বিএসএসএস মোস্তফা কামাল স্টেডিয়ামে।
ম্যাচ পরিচালনা কর্মকর্তা
রেফারি
সহকারী রেফারি
টুর্নামেন্ট ফরম্যাট
একক রাউন্ড-রবিন, প্রতিটি দল একে অপরের সাথে খেলবে. সবচেয়ে বেশি পয়েন্ট পাওয়া দল চ্যাম্পিয়ন হবে। দলগুলি পয়েন্ট (জয়ের জন্য ৩ পয়েন্ট) অনুযায়ী র ্যাংকিং করা হয়, ড্রয়ের জন্য ১ পয়েন্ট, পরাজয়ের জন্য ০ পয়েন্ট), এবং যদি পয়েন্টের সাথে আবদ্ধ হয় তবে র ্যাঙ্কিং নির্ধারণের জন্য প্রদত্ত ক্রমঅনুসারে নিম্নলিখিত টাইব্রেকিং পয়েন্ট প্রয়োগ করা হয়।
বেগম লুৎফুন্নেসা
লুৎফুন্নেসা বেগম (লুৎফা, রাজকুনোয়ারি) (১৭৪০ - ১৭৯০) বাংলার শেষ স্বাধীন নবাব সিরাজউদ্দৌলার তৃতীয় প্রিয়তম স্ত্রী এবং প্রাথমিক সঙ্গী। প্রথমত তিনি ছিলেন সিরাজের নানীজান শরীফুন্নেছা বেগমের হিন্দু পরিচারিকা এবং তখন তাঁকে রাজকুনোয়ারি বলে ডাকা হতো।  সিরাজের সাথে বিবাহের পর তিনি ধর্মান্তরিত হন এবং সিরাজ তার নাম রাখেন লুৎফুন্নেসা বেগম।